সলমনের ব্যাপারে আবারও মুখ খুললেন ক্যাটরিনা কাইফ। বর্তমানে দু’জনই ব্যস্ত ‘টাইগার জিন্দা হ্যায়’ ছবি নিয়ে। শেষবার দু’জনকে একসঙ্গে দেখা গিয়েছিল ‘এক থা টাইগার’ ছবিতে। মাঝখানে পাঁচ বছর কেটে গিয়েছে।  
সম্প্রতি ‘টাইগার জিন্দা হ্যায়’-এর এক সাংবাদিক সম্মেলনে প্রাক্তন প্রেমিককে নিয়ে রীতিমত স্মৃতিচারণ করলেন। ক্যাটরিনা বললেন, ‘‘আমি একদিন কাঁদছিলাম। আর তাই দেখে সলমন হাসছিল।’’ এটা শুনে সলমনকে যতটা ভিলেন বলে মনে হয়, তিনি ততটা ভিলেন নন। এর পিছনেও রয়েছে একটি গল্প। 
আর সেই গল্প উঠে এল স্বয়ং ক্যাটরিনার কথাতেই। ক্যাট জানান, ‘‘আমার ‘সায়া’ নামের একটি ছবিতে অভিনয় করার কথা ছিল। ছবির পরিচালক ছিলেন অনুরাগ বসু আর নায়ক ছিলেন জন আব্রাহাম। আমাকে ছবিটিতে কাস্ট করা হয়েছিল। আমাকে একদিন রাতে একটি শট দেওয়ার জন্য ডাকা হয়। সেই শটটি সাইলেন্ট ছিল, তাও আবার এক ভূতের চরিত্র ছিল। দু’দিন শ্যুটের পর, আমায় বলা হল আমি ছবি থেকে বাদ। এরপর কাঁদতে শুরু করে দিই।’’ 

এই বিষয়ে অন্যান্য খবর

মুক্তির আগেই ‘টিউবলাইট’-এর বড় সাফল্য
তাঁর প্রিয় ক্রিকেটার কে! জানিয়ে দিলেন ক্যাটরিনা কাইফ


তখনই ক্যাটকে কাঁদতে দেখেই সলমন হেসেছিলেন। এই প্রসঙ্গে ক্যাটরিনা বলেন, ‘‘আমি ছবি থেকে রিজেক্ট হয়ে কাঁদছি আর ভাবছি আমার কেরিয়ার শেষ, আর ও হাসছে? আমি ভাবছিলাম সলমন খুব সংকীর্ণ মনের। কিন্তু কিছুক্ষণ পরে ও-ই এসে আমাকে শান্ত করে বলল যে, তুমি এখান থেকে অনেক দূর যাবে আর এই জিনিসগুলো হয়ে থাকে। এগুলো নিয়ে ভেব না। শুধু নিজের লক্ষ্যে স্থির থাকো আর মন দিয়ে কাজ করে যাও।’’
এই ঘটনা থেকেই স্পষ্ট, প্রাক্তন হলেও তাঁর জীবনে সলমনের প্রভাব কোনওদিনই অস্বীকার করতে পারবেন না ক্যাটরিনা কাইফ।